***ΠΡΩΤΑΓΟΡΑΣ* –Εισαγωγή**

|  |  |
| --- | --- |
| **Σοφιστική:** | Πρόκειται για πνευματικό κίνημα που αναπτύχθηκε στην πεντηκονταετία ανάμεσα στους Περσικούς Πολέμους και στον Πελοποννησιακό Πόλεμο. Αποτέλεσε πραγματική επανάσταση, καθώς μετέφερε το αντικείμενο της φιλοσοφίας από τη φύση στον άνθρωπο, θέτοντάς τον ως μέτρο όλων των πραγμάτων. παράλληλα, αντιπαρέβαλε το νόμο προς τη φύση και αμφι- σβήτησε τις παραδοσιακές δομές και αξίες. Λόγω των ομοιοτήτων που παρουσιάζει η σοφιστική με το κίνημα του Ευρωπαϊκού Διαφωτισμού ονομάστηκε από τους σύγχρονους μελετητές Ελληνικός Διαφωτισμός. |
| **Χαρακτηριστικά**  **Γνωρίσματα της σοφιστικής:** | **Αντικείμενο της έρευνας των σοφιστών γίνεται ο άνθρωπος και τα δημιουργήματά του** (κοινωνική και πολιτική οργάνωση, γλώσσα, θρη- σκεία, ήθη). Εξετάζεται αν όλα τα ανθρώπινα δημιουργήματα βρίσκονται σε συμφωνία με τη φύση (**φύσει**) ή είναι αποτέλεσμα συμβάσεων/ συμ- φωνιών (**νόμῳ**) και συνεπώς επιδέχονται βελτίωση και διαφοροποίηση. Τους ενδιαφέρει για παράδειγμα να διαπιστώσουν αν οι άνθρωποι γεν- νιούνται ελεύθεροι και δούλοι ή αν αυτό είναι αποτέλεσμα κοινωνικών συμβάσεων.  **Αντιμετωπίζουν τα προβλήματα με νέα μέθοδο που βασίζεται στην εμπειρική παρατήρηση**. Δεν αποδέχονται θέσεις που δε βασίζονται σε εμπειρικές διαπιστώσεις. Γνωρίζοντας την ανεπάρκεια των αισθήσεων, αναπτύσσουν μεθόδους κριτικής, για να περιορίσουν ενδεχόμενα σφάλ- ματα. Άρα, χρησιμοποιούν ως κύριες μεθόδους διδασκαλίας:   * το **μύθο** * το **λόγο**, τη θεωρητική πραγματεία   Τα πιο πάνω στοιχεία οδηγούν τους σοφιστές σε μια **τολμηρή κριτική και αμφισβήτηση θεσμών και αξιών**, (αμφισβητήθηκε για παράδειγμα η ύπαρξη θεών, ο ρόλος της θρησκείας) με αποτέλεσμα να θεωρηθούν από αρκετούς υπεύθυνοι για τα φαινόμενα παρακμής που εκδηλώθηκαν την εποχή αυτή.  Για τους σοφιστές **δεν υπάρχει αντικειμενική, απόλυτη αλήθεια αλλά μόνο σχετική**[**1**](#_bookmark0). Ο ίδιος άλλωστε ο Πρωταγόρας δήλωνε πως «πάντων χρημάτων μέτρον ἄνθρωπος». |

1 Εξετάστε για παράδειγμα πώς αντιμετωπίζεται το θέμα της γυναικείας συζυγικής απιστίας στις δυτικές χώρες και πώς στις χώρες της Μέσης Ανατολής.

Οι σοφιστές **επαγγέλλονται** (προαναγγέλλουν, υπόσχονται τι θα διδά- ξουν)**.** Προσφέρουν με αμοιβή τις υπηρεσίες τους στους φιλοπρόοδους και διψασμένους για γνώση νέους της Αθήνας (κεφ. Β΄-Ζ΄). Ο στόχος τους δεν είναι η δημιουργία νέων σοφιστών αλλά η παροχή των γνώσεων εκείνων που θα τους ήταν απαραίτητες για επιτυχία στον κοινωνικό στί- βο. Βασικό στοιχείο για την πορεία αυτή, θα ήταν η δυνατότητά τους να αναπτύσσουν δημόσια το λόγο και τον αντίλογο, να κρίνουν και να κατα- λήγουν γρήγορα σε αποφάσεις, δηλ. η ***ευβουλία*** (κεφ. Θ΄). Η ρητορική θα διαδραματίζει το σπουδαιότερο ρόλο στα μαθήματα που θα προσφέρουν οι σοφιστές (κεφ. Δ΄).



εὐβουλία

περὶ τῶν οἰκείων

(ιδιωτική ζωή)

περὶ τῶν τῆς πόλεως

(δημόσια ζωή)

ὅπως ἄριστα

πράττειν

λέγειν

## Σημαντικότεροι σοφιστές

## Βασικά σημεία της φιλο- σοφικής σκέψης του Πρωταγόρα

Ο Γοργίας από τους Λεοντίνους (τέχνη της ρητορικής).

Ο Πρωταγόρας από τα Άβδηρα (ρητορική, πολιτική οργάνωση). Ο Ιππίας από την Ήλιδα (γεωμετρία, αστρονομία, μουσική).

Ο Πρόδικος από την Κέα (κυρίως με θέματα γλωσσολογίας).

* **Πίστευε στην εξελιξιμότητα του ανθρώπου και του ανθρώπι- νου πολιτισμού** και πως ο άνθρωπος οδηγείται σταδιακά σε τε- λειότερες μορφές βίου. Αντιμετώπιζε συνεπώς με αισιοδοξία τον άνθρωπο (αισιόδοξος ανθρωπισμός του Πρωταγόρα) και το ρόλο του στη γη .
* **Ήταν αγνωστικιστής: ως προς την ύπαρξη των θεών δήλωνε άγνοια και αμφισβητούσε την ύπαρξή τους** .
* **πρέσβευε το λεγόμενο κοινωνιολογικό σχετικισμό**: οι ανθρώπι- νες αξίες είναι σχετικές και αλλάζουν ανάλογα με την κοινωνία και την ιστορική περίοδο .
* Πίστευε ότι **η μάθηση, η άσκηση και η προσπάθεια** παίζουν κα- θοριστικό ρόλο στη διαμόρφωση της ανθρώπινης προσωπικότητας.
* **Ήταν πραγματιστής**, μελετητής της πραγματικότητας στη δια-

μόρφωση της οποίας καθοριστικό ρόλο παίζει ο άνθρωπος (κεφ. Θ΄). Στηρίζει τις θέσεις του με παραδείγματα από την ιστορική και άλλη πραγματικότητα (εμπειρία-αισθήσεις).

* + Πίστευε στον ωφελιμιστικό χαρακτήρα της αρετής (κεφ. ΙΔ΄).

## Ιστορικός και δραματι- κός χρόνος στον «Πρωτα- γόρα

**Ιστορικός χρόνος**: γράφτηκε στην περίοδο 399-390 π.Χ. και πιθανότατα γύρω στο 393-392 π.Χ. Θεωρείται από τους τελευταίους «σωκρατικούς» διαλόγους του Πλάτωνα.

**Δραματικός χρόνος**: λίγο πριν την έναρξη του Πελοποννησιακού πολέ- μου (433-432 π.Χ.) καθώς τα παιδιά του Περικλή και ο ίδιος ο Περικλής ζουν (κεφ. Ζ΄), ενώ δε γίνεται κανένας υπαινιγμός για την έκρηξη του πο- λέμου. ακόμη μια συνάντηση των τριών σοφιστών στο σπίτι του Καλλία ταιριάζει να έγινε λίγο πριν από τον πόλεμο.

## Ο *Πρωταγόρας* ως αφη- γημένος (έμμεσος) διάλο- γος και τα πλεονεκτήμα- τα που προσφέρει η συ- γκεκριμένη μορφή διαλό- γου

## Λογοτεχνικές αρετές που παρουσιάζει ο Πλάτωνας στον *Πρωταγόρα*

Ο *Πρωταγόρας* είναι ***αφηγημένος*** (έμμεσος) διάλογος: Ο Σωκράτης αφη- γείται στον εταίρο (κάποιο φίλο του) τη συνάντηση κα τη συζήτηση που είχε με το σοφιστή Πρωταγόρα. Ο Πλάτωνας επέλεξε τη συγκεκριμένη μορφή γιατί:

* του επέτρεπε να χρησιμοποιήσει και τις τρεις μορφές λογοτεχνι- κής έκφρασης: την καθαρή περιγραφή, τον πλάγιο διάλογο και τον ευθύ, δραματοποιημένο διάλογο.
* του έδινε τη δυνατότητα να κάνει παρατηρήσεις, να σχολιάσει τις αντιδράσεις των προσώπων, να διατυπώσει την προσωπική του γνώμη.
* δραματικότητα στη σύνθεση
* ζωηρός ρεαλισμός
* ανάγλυφη χαρακτηρογραφία
* σαφείς και ζωντανές εικόνες

**Θέμα του διαλόγου *Πρω- ταγόρας.***

## Βασικές μέθοδοι και αρ- χές της σωκρατικής δι- δασκαλίας

**Το αν είναι διδακτή ή όχι η αρετή**. Σωκράτης και Πρωταγόρας διαφω- νούν και ο πρώτος υποστηρίζει προσποιούμενος πως η αρετή δε διδάσκε- ται, ενώ ο δεύτερος πως είναι διδακτή (κεφ. Ι). Στο τέλος του διαλόγου παρατηρούμε αντιστροφή των θέσεων, πράγμα αρκετά υποτιμητικό για τον πιο ώριμο και διάσημο Πρωταγόρα.

Ουσιαστικά ο Σωκράτης πιστεύει στο διδακτό της αρετής, δεν πιστεύει όμως πως μπορεί να διδαχτεί έτσι όπως την αντιλαμβάνονται και τη διδά- σκουν οι σοφιστές .

* **Η διαλεκτική μέθοδος**: η σωκρατική διαλεκτική ξεκινά από την α- πορία. Η απορία οδηγεί στη διατύπωση της ερώτησης και η απάντηση που θα ακολουθήσει θα οδηγήσει είτε στην παραδοχή είτε στην α- ντίρρηση είτε στην ανάγκη για συμπληρωματικές εξηγήσεις. Η διαλε- κτική είναι η μέθοδος για την προσέγγιση της αλήθειας και για ορισμό των εννοιών (κεφ. Γ΄-Ε΄).

|  |
| --- |
| * Η **σωκρατική ειρωνεία** που συνήθως παίρνει τη μορφή της προ- σποιητής άγνοιας * Η **μαιευτική μέθοδος**: ο Σωκράτης δεν προσφέρει έτοιμες γνώσεις, αλλά οδηγεί με τις κατάλληλες ερωτήσεις το συνομιλητή του σε γνώ- σεις που είχε ήδη μέσα του * Πίστευε πως **υπάρχουν σταθερές και αναλλοίωτες αρχές**, στη γνώ- ση των οποίων μπορεί να φτάσει κανείς χρησιμοποιώντας τη **λογική** του. Χρησιμοποιώντας μάλιστα την επαγωγική μέθοδο προσπάθησε να ορίσει τις έννοιες αυτές. * Η πίστη του Σωκράτη ότι **οὐδεὶς ἑκὼν κακός**: κανένας δεν είναι κα- κός με τη θέλησή του αλλά από άγνοια της αρετής, της γνώσης δηλα- |
| δή των αιώνιων και αμετάβλητων αρχών που διέπουν τον κόσμο. Η αρετή συνδέεται με τη γνώση και, εφόσον είναι γνώση, είναι διδακτή.   * **Ο άνθρωπος πρέπει να γνωρίσει τον εαυτό του (γνῶθι σαυτόν)**: συνήθως οι άνθρωποι νομίζουν πως γνωρίζουν κάτι, ενώ στην ουσία το αγνοούν. Κατά το Σωκράτη τέτοιοι άνθρωποι δε γνωρίζουν τον ί- διο τους τον εαυτό, μπορούν όμως με την κατάλληλη καθοδήγηση να   φτάσουν στην αυτογνωσία |

# Εισαγωγή στην Αρχαία Ελληνική Φιλοσοφία

**Φιλοσοφία:** Η ετυμολογία της λέξης είναι από το ρήμα **φιλῶ** που σημαίνει *αγαπώ* και το ουσιαστικό **σοφία.** Φιλοσοφία, επομένως, είναι η αγάπη για τη σοφία. Έπειτα ο όρος **φιλοσοφία** σημαίνει την ενασχόληση με τα σπουδαία ζητήματα του κόσμου και της ζω- ής.

Δύο είναι οι κύριες σημασίες του όρου **φιλοσοφία:** α) η θεωρητική γνώση

β) η άσκηση της αρετής

## Διαφορές της φιλοσοφίας από την επιστήμη

|  |  |
| --- | --- |
| **Φιλοσοφία** | **Επιστήμη** |
| α) Απλώνει την έρευνά της σε γενικότερα προβλήματα που απασχολούν τον άνθρωπο (π.χ. ερευνά το πρόβλημα της ύπαρξης του θεού, της δημιουργίας του κόσμου).  β) Δεν έχει όρια και περιορισμού στην έρευνά της. Γι’ αυτό τείνει στο άπειρο. | α) Ασχολείται με έρευνα ενός συγκεκριμένου αντικειμένου (π.χ. η φυσική εξετάζει μόνο τα φυσικά φαινόμενα).  β) Ξεκινά από ορισμένες αρχές, που δεν τις συ- ζητά ή καταλήγει σε όρια που δεν μπορεί να ξε- περάσει. |

**Βασικές αρχές και στόχοι της σωκρατικής διδασκαλίας**

Με το Σωκράτη και με τη σοφιστική κέντρο της φιλοσοφίας καθίσταται ο άνθρωπος. Ο Σωκράτης, γόνος του αρχαίου ελληνικού διαφωτισμού, όπως και οι σοφιστές, επιχειρεί να υπερβεί τον κλονισμό της αρχαϊκής πόλεως και να ορίσει εξ υπαρχής τις κλονισμένες της αξίες. Προβάλλει ως αντίποδας στο σχετικισμό των σοφιστών, τον υποκειμενισμό που φτάνει ως το σκεπτικισμό που μηδενίζει και αμφισβητεί την αλήθεια. Δύο πράγματα θα μπορούσε, σημειώνει ο Αριστοτέλης, να αποδώσει κανείς δικαίως στο Σωκράτη: Τους **ἐπακτικούς λόγους** και **τὸ ὁρίζειν καθόλου**. Παράλληλα, ο Σωκράτης αναδεικνύεται ως ηθικό πρότυπο, διανοίγοντας συγχρόνως την προβληματική για την ηθική φιλοσοφία. (Φιλοσοφία Β΄ και Γ΄ Λυκείου,ΥΑΠ, συγγραφή κειμένου Δρ Νίκος Ορφανίδης σ.25 )

## Τι ζητά η φιλοσοφία του Σωκράτη;

Ο Σωκράτης στρέφει τη φιλοσοφία από τη φύση προς τον άνθρωπο ( η φιλοσοφία του δεν είναι κοσμολογική αλλά ανθρωπολογική ). Σε τούτο είχαν συμβάλει και οι σοφιστές. Η ερώτηση του Σωκράτη : «τὶ ἐστὶν ἀρετή; (ανδρεία, σωφροσύνη, δικαιοσύνη, οσιότη- τα) ουσιαστικά σημαίνει: ποιο είναι το νόημα της ζωής. Ο Σωκράτης, θέτοντας την ε- ρώτηση αυτή, ανοίγει μια πάλη με τους σοφιστές. Οι σοφιστές αμφισβητούν όλες τις αξί- ες της ζωής. Εκείνο που τελικά προπαγανδίζουν, είναι η δύναμη της ρητορικής, με την οποία θα μπορούσε κανείς, πείθοντας τους άλλους, να επιβληθεί και να πάρει την εξου- σία-**τὸν ἥττω λόγον κρείττω ποιεῖν**. Ο Σωκράτης παλεύει ανοίγοντας διάλογο, να βρει τον αληθινό πυρήνα της αρετής μέσα στον άνθρωπο. Ο διάλογός του δεν είναι μέσο επιβολής ή ανατροπής των λόγων αλλά έλεγχος.

## Η σωκρατική μέθοδος

Ο Σωκράτης ερωτά, ζητά μιαν απάντηση και έτσι δημιουργεί με το συζητητή του ένα διάλογο. Η ερώτηση του Σωκράτη απευθύνεται στο νόημα της ζωής ή, όπως το έλεγαν οι αρχαίοι, στο ανθρώπινο αγαθό. Οι σοφιστές βλέπουν ότι υπάρχουν πολλά αγαθά, που ταιριάζουν σε κάθε ζώο και σε κάθε περίσταση. οι αξίες γι΄ αυτούς ήταν σχετικές και με- ταβλητές. Ο Σωκράτης όμως μέσα από τα πολλά αγαθά, που συνδέονται με τις ανθρώπι- νες πράξεις και περιστάσεις, ζητά το ένα αγαθό:Αυτό που είναι κοινό σε όλα τα άλλα και για το οποίο επιδιώκουμε όλα τα άλλα. Έτσι, ο Σωκράτης προχωρεί από τα πολλά στο ένα (αυτό που αργότερα ο Πλάτων ονόμασε ιδέα) με τη μέθοδο της ***επαγωγής*** και ζητά να δώσει έναν ορισμό. Γι΄αυτό κι ο Αριστοτέλης γράφει γι΄ αυτόν, ότι εισήγαγε «***τὸ ὁρίζεσθαι καθόλου καὶ τοὺς ἐπακτικούς λόγους*** ». Ο Σωκράτης, όμως, ενώ αναζητά έναν ορισμό, ποτέ, τουλάχιστον στους πρώτους Πλατωνικούς διαλόγους, δεν τον φτάνει. Ο ίδιος λέγει ότι δε γνωρίζει και έχει γνώση της άγνοιάς του- ***ἕν οἶδα, ὅτι οὐδὲν οἶδα*** – και σ΄ αυτό είναι ανώτερος απ΄ όσους νομίζουν, ότι γνωρίζουν, ενώ δεν γνωρίζουν τίπο- τα. Η σωκρατική άγνοια είναι όμως πολλές φορές μια ***ειρωνεία***, είναι δηλ. μια προσποιη- τή και φαινομενική άγνοια, που γίνεται χάριν του ελέγχου. Ο Σωκράτης αναζητώντας βασανίζει τις πλανερές ή αθεμέλιωτες απόψεις των συνομιλητών του, γίνεται ο ελεγκτής τους και γεννά μέσα στην ψυχή την ***απορία.*** Ο σωκρατικός έλεγχος έχει λοιπόν σαν σύν- δρομό του την κατάσταση της απορίας. Απορεί όμως εκείνος, που δεν έχει πόρο, δηλ. δεν έχει πέρασμα, δρόμο, για να προχωρήσει. Έτσι, οι συζητητές του αναγκάζονται να ομο- λογήσουν την άγνοιά τους. Αυτό, όμως, το στάδιο δεν είναι τελειωτικό. Γιατί ο Σωκρά- της, ενώ δεν προσφέρει έτοιμη απάντηση, δημιουργεί μέσα στην ψυχή των άλλων τις προϋποθέσεις, για να προχωρήσουν στην αναζήτηση της αλήθειας. Ο ίδιος δε γεννά, αλ- λά βοηθά τους άλλους να γεννήσουν, να δημιουργήσουν. Αυτή είναι: η *σωκρατική μαιευ- τική*. Στην ουσία όλοι οι άνθρωποι αποζητούν το αγαθό, δεν το πράττουν όμως, γιατί βρί- σκονται σε πλάνη. Γι΄αυτό και η πεποίθηση του Σωκράτη είναι ότι κανείς δεν είναι θε- ληματικά κακός: «***οὐδείς ἑκὼν κακός***».